Լիլի Սոբեսկի

Լիլիան Ռուդաբեթ Գլորիա Էլսվեթա «Լիլի» Սոբեսկի (անգլ.՝ Liliane Rudabet Gloria Elsveta «Leelee» Sobieski, հունիսի 10, 1983(1983-06-10), Նյու Յորք, Նյու Յորք, ԱՄՆ), ամերիկացի դերասան։


== Կենսագրություն ==
Ծնվել է Նյու Յորքում, ֆրանսիացի նկարիչ և նախկին դերասան Ժան Սոբեսկիի և ամերիկուհի գրող Էլիզաբեթ Սալոմոնի ընտանիքում։
Մայրական գծով պապը՝ ԱՄՆ ռազմա-ծովային ուժերի կապիտան Ռոբերտ Սալոմոնը, հրեա էր։ Սոբեսկին մեծանում է «համակրոնական ընտանիքում», ըստ նրա խոսքերի, նա հպարտ է իր հրեական արմատներով։
Լիլիի դերասանական նորամուտը կայանում է մանուկ ժամանակ, երբ նա մասնակցություն էր ունենում մանկական ներկայացումներում։ Մի անգամ նրան հրավիրում են մասնակցություն ունենալ կինոփորձերի։ Դրանից հետո հետևում է դեր 1994 թվականի «Հանդիպում» ֆիլմում, այդ ժամանակ նա 12 տարեկան էր։ Այնուհետև նա կարճատև ժամանակով հայտնվում է «Չարլի Գրեյս» սերիալում։ Դրանից հետո նա մասնակցություն է ունենում բազմաթիվ ցածրաբյուջե սերիալներում։ Լիլիի առաջին լուրջ դերը եղել է Disney կինոընկերության «Ջունգլիներից ջունգլի» ֆիլմը, որը թողարկվել է 1997 թվականին։ Շուտով Սթենլի Կուբրիկը տասնչորսամյա Լիլիին դեր է առաջարկում իր «Լայն փակված աչքերով» ֆիլմում։ Լիլին կատարում է Միլիչի՝ հագուստների վարձույթի բյուրոյի տիրոջ, դստեր դերը։
Լիլիի համար լուրջ դեր է դառնում Ժաննա դ'Արկի դերը Կրիստիան Դյուգեի համանուն ֆիլմում (1999 թվական)։ Նա դառնում է միակ դերասանուհին, ով Ժաննային խաղում է այն նույն տարիքում, որում վերջինս մեկնել էր պատերազմ՝ տասնյոթ տարեկանում։ Բացի այդ, ըստ սեփական խոստովանության, Լիլին դառնում է առաջին դերասանուհին, ով քաղացել է նրան, լինելով կույս։ Էկրաններին Դյուգեի հեռուստատեսային ֆիլմը թողարկվել է Լյուկ Բեսոնի Ժաննա դ'Արկ նմանատիպ նախագծի հետ միաժամանակ։
2005 թվականին Լիլին նկարահանվում է միանգամից մի քանի ֆիլմերում՝ «Անիծված վայր», «Լոնդոն», «Լավատես», ինչպես նաև ԱՄՆ-ի և Նոր Զելանդիայի համատեղ արտադրության «Հերկուլես» մինի-սերիալում։ 2007 թվականին, «Dungeon Siege» համակարգչային խաղի հիման վրա, թողարկվում է «Հանուն թագավորի։ Ստորերկրի պաշարման պատմությունը» ֆիլմը։


== Անձնական կյանք ==
2002 թվականի սեպտեմբերի սկզբին Լիլին հայտարարում է, որ վեց ամսով դադարեցնում է կինոյում նկարահանումները և կանգնեցնում է քոլեջում ուսումը, որպեսզի ստուգի իր առաջին լուրջ սիրո՝ երիտասարդ ճարտարապետ Մանհեթեն Պերիի հետ իր հարաբերությունների ամրությունը, ում հետ նա ծանոթացել էր 2001 թվականի աշնանը Բրաունի համալսարանի առաջին կուրսեցիների համար ընդունելության ժամանակ։ Սակայն երկու տարի անց երիտասարդ մարդիկ այնուամենայնիվ բաժանվում են, իրենց հարաբերությունների խզման պատճառը թողնելով մամուլից գաղտնի։
2004 թվականի ձմռանը Լիլին ծանոթանում է Շոն Լենոնի՝ Ջոն Լենոնի որդու, հետ և նրանց միջև սիրավեպ է սկսվում։ Հանուն Լիլիի Շոնը դադարեցնում է իր երկարամյա հարաբերությունները դերասանուհի Բիժու Ֆիլիպսի հետ, սակայն մի քանի ամիս անց նրանք բաժանվում են։
2008-2009 թվականներին Լիլին ամուսնացած էր դերասան Մեթյու Դևիսի հետ։
2010 թվականի օգոստոսի 31-ին Լիլին ամուսնացած է մոդելյոր Ադամ Կիմելի հետ, ում հետ նա հանդիպում էր իրենց ամուսնությունից 19 ամիս առաջվանից։ Ամուսիններն ունեն երկու երեխա՝ դուստր Լուիզիանա Ռեյ Կիմել (ծնված 2009 թվականի դեկտեմբերի 15-ին) և որդի Մարտին Կիմել (ծնված 2014 թվականի հուլիսին)։


== Ֆիլմագրություն ==


== Ծանոթագրություններ ==


== Արտաքին հղումներ ==
Официальный сайт
Լիլի Սոբեսկին (անգլ.) Internet Movie Database կայքում